ডেভিড ওয়ার্নার
নিউ সাউথ ওয়েলস প্রদেশের সিডনির উত্তরাংশের উপকণ্ঠে প্যাডিংটন এলাকায় ডেভিড ওয়ার্নার জন্মগ্রহণ করেন। ১৩ বছর বয়সে বল শূন্যে মারার অভ্যাসের কারণ কোচ তাকে ডানহাতে ব্যাটিং করার পরামর্শ দেন। কিন্তু এক মৌসুম পর তার মা শিলা ওয়ার্নার তাকে পুণরায় একই অবস্থানে নিয়ে যান। সিডনি কোস্টাল ক্রিকেট ক্লাবের পক্ষে বামহাতে ব্যাটিং করে তিনি অনূর্ধ্ব-১৬ দলের রান সংগ্রহের রেকর্ড ভঙ্গ করেন। ১৫ বছর বয়সে ইস্টার্ন সাবার্ব ক্লাবের পক্ষে প্রথম গ্রেড ক্রিকেটে অভিষেক হয় তার। এরপর অনূর্ধ্ব-১৯ দলের হয়ে শ্রীলঙ্কা সফর করেন ও রাজ্য দলের পক্ষে চুক্তিবদ্ধ হন। তিনি মাত্রাভিল পাবলিক স্কুল ও র‌্যান্ডউইক বয়েজ হাই স্কুলে অধ্যয়ন করেন।
কেভিন ওব্রায়েন (ক্রিকেটার)
২০০৬ সালে আয়ারল্যান্ডের উদ্বোধনী একদিনের আন্তর্জাতিকের মাধ্যমে তার ওডিআই অভিষেক ঘটে। বেলফাস্টে ইংল্যান্ডের বিরুদ্ধে অনুষ্ঠিত ঐ খেলায় তিনি ১০ ওভারে ৪৭ রান দিয়ে অ্যান্ড্রু স্ট্রসের উইকেটটি পান নিজের প্রথম বলেই। ৮ নম্বরে ব্যাটিংয়ে নেমে তিনি ৪৮ বলে ৩৫ করেন। খেলায় আয়ারল্যান্ড দল ৩৮ রানে পরাজিত হয়। ২০১০ সালে ক্রিকেট আয়ারল্যান্ডের সাথে পূর্ণাঙ্গভাবে খেলার জন্য চুক্তিবদ্ধ ছয় খেলোয়াড়ের তিনিও অন্যতম।